ai4bharat/Pralekha huggingface dataset:
संरक्षण मंत्रालय
भारतीय सैन्यदलामध्ये महिलांची भरती
नवी दिल्ली, 23 डिसेंबर 2022
भारतीय सैन्यदलामध्ये महिलांची नियुक्ती ही संघटनात्मक आवश्यकता, लढण्याची क्षमता, लढाऊपणाची परिणामकारकता आणि भारतीय लष्कराची कार्यक्षमता यावर आधारित केली जाते. भारतीय सैन्याने लिंगाधारित समानता निर्माण करण्यासाठी उपाययोजनाही केल्या आहेत. यामध्ये पुढील गोष्टींचा समावेश आहे.
- अखिल भारतीय स्तरावर गुणवत्तेच्या आधारावर राष्ट्रीय संरक्षण प्रबोधिनीमध्ये महिलांचा समावेश केला आहे. या पहिल्या तुकडीचे प्रशिक्षण 2022 च्या शरद ऋतूपासून सुरू झाले आहे.
- लष्करी पोलिसांच्या ‘कॉर्प्स’मध्ये म्हणजेच तुकडीमध्ये 100 महिलांची सैनिक म्हणून भरती करण्यात आली आहे. कॉर्प्समध्ये 1,700 महिलांना टप्प्याटप्प्याने सहभागी करून घेण्यात येणार आहे.
- लष्करी वैद्यकीय तुकडी आणि दंत वैद्यकीय तुकडी वगळता लष्कराच्या 10 शाखांमध्ये 620 अल्पकालीन सेवेतल्या  महिला अधिकाऱ्यांना कायमस्वरूपी नियुक्ती देण्यात आली आहे.
स्त्री-पुरूष असा भेदभाव केला जाऊ नये म्हणून प्रोत्साहन : स्त्री-पुरूष असा भेदभाव केला जाऊ नये, यासाठी ‘करिअर प्रोग्रेशन’ धोरण 23 नोव्हेंबर 2021 रोजी प्रसिध्द करण्यात आले आहे. यामध्ये सर्वांना समानता कायम ठेवण्यासाठी प्रोत्साहन मिळेल, अशा पैलूंचा समावेश आहे. या धोरणामुळे महिला अधिकार्यांना सशस्त्र दल/सेवांमध्ये उच्च पदावर पदोन्नतीसाठी समान संधी प्रदान केली आहे. यामुळे भविष्यात भारतीय सैन्यात उच्च पदापर्यंत पोहोचून, नेतृत्वाची भूमिका पार पाडणा-या महिलांचा सहभाग वाढेल.
अशी माहिती संरक्षण राज्यमंत्री अजय भट्ट यांनी आज लोकसभेत कर्नल राज्यवर्धन राठोड यांच्या प्रश्नावर लेखी उत्तरामध्ये दिली.
S.Kakade/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
पंतप्रधान नरेंद्र मोदी येत्या सहा मार्च 2023 रोजी ‘आरोग्य आणि वैद्यकीय संशोधन’ या विषयावरील अर्थसंकल्पोत्तर वेबिनारमध्ये करणार मार्गदर्शन
अर्थसंकल्पातील घोषणांच्या अंमलबजावणीसाठी हितसंबंधियांकडून सूचना आणि कल्पनांचे आदानप्रदान करण्याच्या दृष्टीने केंद्र सरकारने आयोजित केलेल्या 12 अर्थसंकल्पोत्तर वेबिनार मालिकेचाच भाग
नवे नर्सिंग कॉलेजची स्थापना , आयसीएमआर प्रयोगशाळांचा खाजगी आणि सार्वजनिक क्षेत्रांसाठी वापर आणि औषधक्षेत्रातील संशोधने तसेच वैद्यकीय उपकरणांसाठी बहुशाखीय अभ्यासक्रम अशा अर्थसंकल्पातील घोषणांच्या अंमलबजावणीबाबत या वेबिनारमध्ये संयुक्तिकरित्या तीन चर्चात्मक सत्रांचे आयोजन
पंतप्रधान नरेंद्र मोदी, 6 मार्च 2023 ला सकाळी 10 वाजता, दूरदृश्यप्रणालीद्वारे ‘आरोग्य आणि वैद्यकीय संशोधन या विषयावरील अर्थसंकल्पोत्तर वेबिनारमध्ये मार्गदर्शन करणार आहेत. यंदाच्या सर्वसाधारण अर्थसंकल्पात सरकारने जाहीर केलेले उपक्रम आणि घोषणांची प्रभावी अंमलबजावणी करण्यासाठी, हितसबंधी भागधारकांकडून सूचना-सल्ले आणि कल्पनांची देवाणघेवाण करण्यासाठी केंद्र सरकारने आयोजित केलेल्या 12 अर्थसंकल्पोत्तर वेबिनारचाच हा भाग असेल.
केंद्रीय अर्थसंकल्प 2023-24 ची उभारणी सात प्राधान्यक्रमांवर झाली असून हे सात दीपस्तंभ, ज्यांना सप्तर्षी म्हटले गेले, ते या अमृतकाळात देशाला दिशादर्शन करणारे आहेत. सर्वसमावेशक विकास हा सरकारच्या अनेक प्राधान्यक्रमांपैकी एक असून, त्या अंतर्गत 157 नव्या नर्सिंग विद्यालयांची स्थापना, आयसीएमआरमध्ये सार्वजनिक आणि खाजगी वैद्यकीय संशोधन केंद्र उभारण्यास प्रोत्साहन देणे तसेच औषधक्षेत्रातील संशोधने आणि वैद्यकीय उपकरणांसाठी बहुशाखीय अभ्यासक्रम, अशा उपक्रमांचा समावेश करण्यात आला आहे.
या वेबिनारमध्ये, एकाच वेळी तीन चर्चात्मक सत्रे होणार आहेत. यात, आरोग्य आणि औषधनिर्माण अशा दोन्ही क्षेत्रांविषयी चर्चा होईल. केंद्र सरकारची संबंधित मंत्रालये/विभागांचे मंत्री आणि सचिव यांच्यासह, राज्ये/केंद्रशासित प्रदेशातील आरोग्य विभागांशी संबंधित अधिकारी, या विषयातील तज्ञ, उद्योगक्षेत्र/ संघटनांचे प्रतिनिधी, खाजगी वैद्यकीय महाविद्यालये/रुग्णालये /संस्था इत्यादी या वेबिनारमध्ये सहभागी होऊन, या घोषणांच्या उत्तम अंमलबजावणीसाठी आपल्या सूचना आणि सल्ले देतील.
या चर्चात्मक सत्रांच्या संकल्पना, नर्सिंग क्षेत्रातील गुणवत्तेत सुधारणा: पायाभूत सुविधा, शिक्षण आणि कार्यान्वयन; आयसीएमआरच्या प्रयोगशाळांचा सार्वजनिक आणि क्षेत्रांकडून वैद्यकीय संशोधनासाठीची सुविधा म्हणून उपयोग, आणि औषधनिर्माण क्षेत्रातील संशोधने आणि वैद्यकीय उपकरणांसाठी बहुशाखीय अभ्यासक्रम अशा असतील.
अर्थ मंत्रालय
जीएसटी अर्थात वस्तू आणि सेवा कर महासंचालनालयाच्या गुरुग्राम अधिकार्यांनी उघडकीला आणले 863 कोटी रुपयांची फसवणूक करणाऱ्या 461 बनावट कंपन्यांचा समावेश असलेले आयटीसी रॅकेट
नवी दिल्ली, 15 जून 2023
जीएसटी अर्थात वस्तू आणि सेवा कर महासंचालनालयाच्या गुरुग्राम क्षेत्रीय विभागाने अलीकडे 461 बनावट कंपन्यांचा सहभाग असलेले एक मोठे फसवे आयटीसी अर्थात इनपुट टॅक्स क्रेडिट रॅकेट उघडकीस आणले आहे. 863 कोटी रुपयांच्या अवैध आयटीसी मंजुरीचे हे प्रकरण आहे. याप्रकरणी आतापर्यंत दोन प्रमुख हस्तकांना अटक झाली आहे.
गैरव्यवहार करण्यासाठी गुप्त कार्यालयाविषयीची खबर गुप्तचर विभागाकडून मिळाल्यानंतर शोध घेण्यात आला तेव्हा या फसवणुकीचा छडा लागला. या कार्यालयात सापडलेल्या लॅपटॉपमध्ये भाडे करार, वीजबिल, आधार कार्ड, ड्रायव्हिंग लायसन्स, पॅन कार्ड इत्यादी कागदपत्रांच्या बनावट सॉफ्ट कॉपीज आढळून आल्या. या कार्यालयातून जप्त करण्यात आलेले लॅपटॉप, उपकरणे यांच्या फॉरेन्सिक तपासणीनंतर कारवाई करण्यात आली. धातू/लोह आणि पोलाद क्षेत्रात जिथे मोठ्या प्रमाणावर करचुकवेगिरी होते त्या क्षेत्रात हे बनावट आयटीसी पोहोचले आहे.
S.Patil/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 63
सांस्कृतिक मंत्रालय
नॅशनल व्हर्च्युअल लायब्ररी ऑफ इंडिया , मध्ये एकूण 3.04 लाख डिजिटल कलाकृती आणि 34.91 लाखांपेक्षा जास्त संदर्भ सूची नोंदी आहेत: जी. किशन रेड्डी
नवी दिल्ली, 4 ऑगस्ट 2022
भारताचा सर्व प्रकारच्या मूर्त आणि अमूर्त सांस्कृतिक वारसा सर्वासमोर आणण्यासाठी 10.12.2019 रोजी भारतीय संस्कृती पोर्टल म्हणून नॅशनल व्हर्च्युअल लायब्ररी सुरु करण्यात आली आहे. URL https://indianculture.gov.in आहे जो सार्वजनिक डोमेनवर उपलब्ध आहे. पोर्टलची सद्यस्थिती पुढीलप्रमाणे आहे:
- यात मेटाडेटासह एकूण 3.04 लाख डिजिटल कलाकृती आहेत. तसेच 34.91 लाखांहून अधिक संदर्भ सूचीच्या नोंदी आहेत.
- 18 श्रेणींमध्ये ही सामग्री सादर केली आहे, उदा. दुर्मिळ पुस्तके, ई-पुस्तके, अभिलेखागार, राजपत्रे आणि गॅझेटियर्स, हस्तलिखिते, संग्रहालयातील संग्रह, चित्रे, ऑडिओ, अमूर्त सांस्कृतिक वारसा, फोटो संग्रह, प्रतिमा, व्हिडिओ, युनेस्को मधील आशय , संशोधन दस्तावेज, भारतीय राष्ट्रीय संदर्भ सूची, अहवाल आणि कार्यवाही, केंद्रीय कॅटलॉग आणि इतर कॅटलॉग.
- यात सर्जनशील लेखनाच्या 12 श्रेणी देखील आहेत- कथा, किस्से , फोटो निबंध, भारतातले किल्ले, भारतातील वस्त्रप्रावरणे आणि कापड , भारताची ऐतिहासिक शहरे, भारताची सांगितिक वाद्ये, खाद्य आणि संस्कृती, व्हर्च्युअल वॉकथ्रू, स्वातंत्र्य संग्रामातील अज्ञात नायक , अजिंठा लेणी आणि ईशान्य प्रदेशाचा संग्रह.
- हे पोर्टल सध्या इंग्रजी आणि हिंदीमध्ये उपलब्ध आहे.
- इंडियन कल्चर नावाच्या अॅपद्वारे पोर्टलवर जाता येईल ,जे अँड्रॉइड फोन आणि आयफोन दोन्हीवर उपलब्ध आहे.
- उमंग अॅपच्या माध्यमातून पोर्टल उपलब्ध आहे.
- सर्व संस्था नियमितपणे संदर्भ सूची आणि डिजिटल संसाधने भारतीय संस्कृती पोर्टलवर एकत्रीकरणासाठी राष्ट्रीय व्हर्चुअल ग्रंथालयाकडे हस्तांतरित करतील हे मंत्रालयाने सुनिश्चित केले आहे.
देशभरातील शैक्षणिक संस्थांमध्ये भारतीय संस्कृती पोर्टलच्या प्रचारासाठी नॅशनल व्हर्च्युअल लायब्ररी ऑफ इंडिया अंतर्गत संपर्क पथक तयार करण्यात आले आहे. भारतीय संस्कृती पोर्टलच्या  प्रचारासाठी विविध शैक्षणिक संस्थांमध्ये दररोज सादरीकरण, कार्यक्रम आदींचे आयोजन केले जात आहे.
केंद्रीय सांस्कृतिक मंत्री जी.किशन रेड्डी यांनी आज राज्यसभेत ही माहिती दिली.
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
इलेक्ट्रॉनिक्स आणि माहिती तंत्रज्ञान मंत्रालय
देशातल्या 125 कोटी रहिवाशांकडे आधार क्रमांक
नवी दिल्ली, 27 डिसेंबर 2019
देशातल्या आधार क्रमांक धारकांची संख्या 125 कोटींच्या पुढे गेली आहे, अशी माहिती भारतीय एकल ओळख प्राधिकरण-युआयडीएआयने दिली आहे. वर्ष 2019 संपता संपता देशातल्या 125 कोटी नागरिकांना आधार क्रमांक मिळाला आहे.
आधार कार्डधारकांकडून प्राथमिक ओळखपत्र म्हणून आधारचा वापर करण्याचे प्रमाणही वाढते आहे. आधार-आधारित ओळखपत्र सेवा आतापर्यंत 37,000 कोटी वेळा वापरली गेली असल्याचे दिसत असून, आधारचा ओळखपत्र म्हणून मोठ्या प्रमाणात वापर होत असल्याचे यावरुन स्पष्ट झाले आहे.
युआयडीएआयने आतापर्यंत 331 कोटी आधार तपशीलांचे अद्ययावतीकरण केले आहे.
G.Chippalkatti/R.Aghor/P.Malandkar
(Visitor Counter : 139
गृह मंत्रालय
केंद्रीय गृहमंत्री अमित शाह यांनी केंद्रीय राखीव पोलीस दलाच्या जवानांना आणि त्यांच्या कुटुंबीयांना 82 व्या वर्धापनदिनानिमित्त दिल्या शुभेच्छा
सीआरपीएफ शौर्य, धैर्य आणि त्यागाचे प्रतिक; सीआरपीएफने वेळोवेळी देशाचा गौरव वाढवला
कोविड-19 च्या काळात समाजाच्या सेवेप्रती सीआरपीएफचा त्याग अतुलनीय: अमित शाह
नवी दिल्ली, 27 जुलै 2020
केंद्रीय गृहमंत्री अमित शाह यांनी केंद्रीय राखीव पोलीस दलाच्या जवानांना आणि त्यांच्या कुटुंबीयांना 82 व्या वर्धापन दिनाच्या शुभेच्छा दिल्या आहेत.
केंद्रीय गृहमंत्री आपल्या ट्वीट संदेशात म्हणतात “मी लाखो भारतीयांसह सीआरपीएफ जवान आणि त्यांच्या कुटुंबीयांना 82 व्या स्थापना दिनाच्या शुभेच्छा देतो. सीआरपीएफ म्हणजे शौर्य, धैर्य आणि त्यागाचे प्रतिक आहे. वेळोवेळी सीआरपीएफने देशाभिमानास्पद कामगिरी केली आहे”. अमित शाह पुढे म्हणतात, केंद्रीय राखीव पोलीस दलाने कोविड-19 च्या काळात समाजसेवेसाठी केलेला त्याग अतुलनीय आहे”.
केंद्रीय राखीव पोलीस दलाची स्थापना 27 जुलै 1939 रोजी “क्राऊन रिप्रेझेन्टेटीव्ह पोलिस” च्या रुपाने झाली होती. 28 डिसेंबर 1949 रोजी सीआरपीएफ कायद्यान्वये केंद्रीय राखीव पोलीस दल असे नाव झाले. आज सीआरपीएफने गौरवशाली इतिहासाची 82 वर्षे पूर्ण केली आहेत.M.Chopade/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
राष्ट्रपती कार्यालय
राष्ट्रपतींकडून डॉ बी.आर.आंबेडकर यांच्या जयंतीच्या पूर्वसंध्येला शुभेच्छा
नवी दिल्ली, 13 एप्रिल 2021
राष्ट्रपती रामनाथ कोविंद यांनी नागरिकांना डॉ भीमराव रामजी आंबेडकर यांच्या जयंतीनिमित्त शुभेच्छा दिल्या आहेत.
आपल्या संदेशात राष्ट्रपती म्हणतात, “भारतीय घटनेचे शिल्पकार, डॉ भीमराव रामजी आंबेडकर यांच्या जयंतीनिमित्त, नागरिकांचे मनापासून अभिनंदन करतो आणि शुभेच्छा देतो.
आपल्या प्रेरणादायी आयुष्यात, डॉ आंबेडकर यांनी अतिशय विपरीत परिस्थितीत अनोखा मार्ग निवडला आणि आपल्या असमान्य आणि बहुविध यशाने त्यांनी लौकिक मिळवला.
ते मानवी अधिकारांचे उत्कट पुरस्कर्ते होते, त्यांनी देशातील वंचित समुदायाच्या सामाजिक-आर्थिक दर्जात वाढ करण्याच्या उद्देशाने आणि शिक्षणाचा प्रसार करण्यासाठी ‘बहिष्कृत हितकारिणी सभा’ स्थापन केली. डॉ. आंबेडकर यांनी एक उत्तम आणि न्यायी समाजाची कल्पना केली आणि आयुष्यभर त्यासाठी संघर्ष केला. त्यांना असा आधुनिक भारत घडवायचा होता, जिथे जात किंवा इतर कोणत्याही कारणावर आधारीत पूर्वग्रह नसावा; जिथे महिला आणि शतकानुशतके वंचित समुदाय आर्थिक आणि सामाजिक हक्कांबाबत समान असतील.
डॉ आंबेडकर यांच्या जयंतीनिमित्त, त्यांचे आयुष्य आणि त्यांच्या विचारांपासून शिकून आपण त्यांचे आदर्श जीवन जगण्याचा संकल्प करू आणि एक सशक्त आणि समृद्ध भारत घडवण्याच्या दिशेने योगदान देऊ.”
राष्ट्रपतींचा संदेश वाचण्यासाठी इथे क्लिक करा
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179
पंतप्रधान कार्यालय
पंतप्रधानांनी स्वच्छ भारत अभियान  टप्पा दोन अंतर्गत उत्तर प्रदेशातील शंभर टक्के गावांनी प्राप्त केलेल्या ओडीएफ प्लस दर्जाचे केले कौतुक
पंतप्रधान नरेंद्र मोदी यांनी स्वच्छ भारत अभियान  टप्पा दोन अंतर्गत उत्तर प्रदेशातील शंभर टक्के गावांनी प्राप्त केलेल्या ओडीएफ  प्लस दर्जाचे कौतुक केले आहे.
उत्तरप्रदेशचे मुख्यमंत्री योगी आदित्यनाथ यांच्या एक्स वरील संदेशाच्या उत्तरात पंतप्रधान म्हणाले;
"खूप खूप शुभेच्छा! बापूंच्या जयंतीपूर्वी उत्तर प्रदेशची ही अभूतपूर्व कामगिरी संपूर्ण देशाला प्रेरणा देणारी आहे. स्वच्छतेच्या क्षेत्रात आपले सातत्यपूर्ण प्रयत्न हे नारी शक्तीच्या सन्मानासाठी तसेच आपल्या कुटुंबातील सर्व सदस्यांच्या आरोग्यासाठी खूप महत्वाचे आहेत.
सांख्यिकी आणि कार्यक्रम अंमलबजावणी मंत्रालय
फेब्रुवारी 2021 महिन्यासाठी ग्रामीण, शहरी आणि संयुक्त श्रेणीसाठी आधार 2012=100 वर ग्राहक किंमत निर्देशांक आकडेवारी
नवी दिल्ली, 12 मार्च 2021
राष्ट्रीय सांख्यिकी कार्यालय , अंतर्गत सांख्यिकी व कार्यक्रम अंमलबजावणी मंत्रालय या निवेदनाच्या माध्यमातून फेब्रुवारी 2021 महिन्यासाठी ग्रामीण, शहरी आणि संयुक्त श्रेणीसाठी आधार 2012=100 वर ग्राहक खाद्य मूल्य निर्देशांक आणि अखिल भारतीय ग्राहक किंमत निर्देशांक  जाहीर करत आहे. अखिल भारतीय आणि सर्व राज्ये / केंद्रशासित प्रदेशांसाठी उप-गट आणि गटांसाठी ग्राहक किंमत निर्देशांक जाहीर केले जात आहेत.
साप्ताहिक रोस्टरवर एनएसओच्या फील्ड ऑपरेशन्स विभागातील फील्ड कर्मचार्यांच्या वैयक्तिक भेटीद्वारे सर्व राज्ये / केंद्रशासित प्रदेशांमधील प्रातिनिधिक आणि निवडक 1114 शहरी बाजारपेठा आणि 1181 खेड्यांमधून ही आकडेवारी संकलित केली आहे. फेब्रुवारी 2021 महिन्यात एनएसओने 98.6% खेड्यांमधून आणि 97.8% शहरी बाजारपेठामधून मूल्य एकत्रित केले बाजार-निहाय किंमती ग्रामीण भागासाठी 87.9% आणि शहरांसाठी 92.8% होत्या.
सर्वसाधारण निर्देशांक आणि सीएफपीआय वर आधारित अखिल भारतीय चलनवाढ दर  साठी येथे क्लिक कराM.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 188
पंतप्रधान कार्यालय
नेपाळमध्ये विमान अपघातात झालेल्या जीवितहानी बद्दल पंतप्रधानांनी व्यक्त केलं दुःख
नवी दिल्ली, 15 जानेवारी 2023
नेपाळमध्ये विमान अपघातात झालेल्या जीवितहानी बद्दल पंतप्रधान नरेंद्र मोदी यांनी तीव्र दुःख व्यक्त केलं आहे.
आपल्या ट्विट संदेशात पंतप्रधानांनी म्हटले आहे, "नेपाळमध्ये झालेल्या विमान अपघाताच्या दुर्घटनेत भारतीय नागरिकांसह अनेकांना जीव गमवावा लागला,या दुर्घटनेमुळे तीव्र दुःख झाले आहे. या दुःखद प्रसंगी अपघातग्रस्तांच्या कुटुंबीयांप्रति माझ्या सहवेदना."N.Chitale/V.Sahajrao/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अर्थ मंत्रालय
भारत-अमेरिका आर्थिक भागीदारीच्या नवव्या मंत्रिस्तरीय बैठकीमध्ये केंद्रीय अर्थमंत्री निर्मला सीतारामन यांच्या नेतृत्वाखाली भारतीय शिष्टमंडळाचा सहभाग
नवी दिल्ली, 11 नोव्हेंबर 2022
भारत-अमेरिका आर्थिक भागीदारीची नववी मंत्रीस्तरीय बैठक आज येथे पार पडली. भारतीय शिष्टमंडळाचे नेतृत्व केंद्रीय वित्त आणि कॉर्पोरेट व्यवहार मंत्री निर्मला सीतारामन यांनी केले आणि अमेरिकेच्या शिष्टमंडळाचे नेतृत्व कोषागार मंत्री डॉ. जेनेट येलेन यांनी केले.
भारतीय शिष्टमंडळात रिझर्व्ह बँकेचे गव्हर्नर, आर्थिक व्यवहार सचिव, मुख्य आर्थिक सल्लागार आणि वित्त मंत्रालय, परराष्ट्र मंत्रालय आणि रिझर्व्ह बँक ऑफ इंडियाचे इतर प्रतिनिधी सहभागी झाले होते. अमेरिकेच्या शिष्टमंडळात फेडरलचे अध्यक्ष, जेरोम पॉवेल , आंतरराष्ट्रीय घडामोडींचे कौन्सेलर ब्रेंट नायमन, जय शामबाग, आशियाचे उप सहाय्यक सचिव रॉबर्ट कॅपरोथ, शाश्वत पायाभूत सुविधांसाठी कार्यालय उप संचालक अॅमी झुकरमन, ट्रेझरीशी संबंधित भारतातील बिल ब्लॉक आणि अमेरिकेतील इतर प्रतिनिधी बैठकीत सहभागी झाले होते.
भारत- अमेरिका यांच्या दरम्यान झालेल्या ईएफपी म्हणजेच आर्थिक आणि वित्तीय भागीदारी बैठकीत, विविध आर्थिक प्रश्नांवर,चर्चा झाली. यामध्ये स्थूल आर्थिक दृष्टीकोन, हवामान वित्त, पुरवठा साखळी लवचिकता, आंतरराष्ट्रीय कर आकारणी, पैशाच्या अवैध व्यवहाराविरोधात काम करणे, दहशतवादी कारवायांसाठी होणारा वित्तपुरवठा, भारताचे आगामी जी- 20 अध्यक्षपद आणि एमडीबी म्हणजेच बहुपक्षीय विकास बँक सुधारणा, यांच्यासह विविध आर्थिक मुद्द्यांवर चर्चा करण्यात आली.
केंद्रीय अर्थमंत्री आणि अमेरिकेच्या कोषागार मंत्री यांनी संयुक्त निवेदनाचा स्वीकार केल्यानंतर बैठकीचा समारोप झाला.
या ईएफपी बैठकीच्या पार्श्वभूमीवर, अमेरिकेच्या शिष्टमंडळासमोर भारताच्या डिजिटल नवोन्मेषी संकल्पनेचे सादरीकरण केले. सामान्य माणसाला मध्यवर्ती ठेवून, सामाजिक समस्यांचे निराकरण करण्यासाठी, तसेच परिसंस्थेविषयी नवोन्मेषी संकल्पाना आणण्यासाठी, डिजिटल प्रगती अधिक घडवून आणण्यासाठी भारत आणि अमेरिका यांच्यामध्ये सहकार्य करण्याच्या शक्यता तपासण्यात आल्या. डिजिटल प्रगतीमुळे व्यक्ती आणि लहान व्यवसायांना सक्षम होण्यास मदत मिळते. यावेळी एका व्यावसायिक कार्यक्रमाचेही आयोजन करण्यात आले होते. त्यावेळी अर्थतज्ज्ञ उद्योग क्षेत्रातील नामवंत आणि ज्येष्ठ व्यावसायिक उपस्थित होते.
संलग्न:
भारत-अमेरिका आर्थिक आणि वित्तीय भागीदारीच्या नवव्या बैठकीत तयार करण्यात आलेले संयुक्त निवेदनS.Patil/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 111
पंतप्रधान कार्यालय
खेलो इंडिया युवा क्रीडा स्पर्धेतल्या सहभागी खेळाडूंना पंतप्रधानांकडून शुभेच्छा
(नवी दिल्ली, 9 जानेवारी 2019
पुण्यात आजपासून सुरू झालेल्या खेलो इंडिया युवा क्रीडा स्पर्धेत सहभागी झालेल्या खेळाडूंना पंतप्रधान नरेंद्र मोदी यांनी शुभेच्छा दिल्या आहेत.
पुण्यात आजपासून सुरू झालेल्या खेलो इंडिया युवा क्रीडा स्पर्धेत सहभागी झालेल्या सर्व युवा मित्रांना माझ्या शुभेच्छा. ही स्पर्धा उत्तम क्रीडा नैपुण्याचे दर्शन घडविणारी ठरावी आणि आपल्या युवकांना त्यांची क्रीडा स्पर्धा विषयीची स्वप्नं पूर्ण करण्यासाठीचा मंच ठरावी. अधिक खेळ, उत्तम आरोग्य आणि तंदुरुस्त राष्ट्र! पाच मिनिटे आणखी म्हणजे देशाची तंदुरुस्ती वाढविण्यासाठी केलेला मोठा प्रयत्न आहे. नामांकित खेळाडू आपल्या अनुभवाविषयी बोलत आहेत आणि मैदानावर अधिक वेळ देत आहेत हे पाहणे आनंदाची बाब आहे, असे पंतप्रधानांनी म्हटले आहे.
S.Tupe/N.Chitale/P.Kor
संरक्षण मंत्रालय
भारतीय हवाई दलाच्या मिग 21 विमानाला अपघात
नवी दिल्ली, 8 मे 2023
भारतीय हवाई दलाचे मिग 21 लढाऊ विमान आज सकाळी 0945 च्या सुमाराला कोसळले. भारतीय हवाई दलाच्या सुरतगढ येथील तळावरून या विमानाने रोजच्या नियमित प्रशिक्षणाअंतर्गत फेरी मारण्यासाठी उड्डाण केले होते. त्यानंतर लगेचच आपत्कालीन स्थिती उद्भवली. त्यानंतर वैमानिकाने प्रचलित असलेल्या पद्धतीनुसार विमानाला पुन्हा पूर्वीच्या स्थितीत आणण्याचा प्रयत्न केला. मात्र हा प्रयत्न अपयशी ठरल्यावर त्याने विमानातून बाहेर पडण्याचा प्रयत्न केला. त्यात त्याला किरकोळ स्वरूपाच्या जखमा झाल्या. सुरतगढच्या ईशान्येला 25 किलोमीटर अंतरावर वैमानिकाला जखमी अवस्थेतून बाहेर काढण्यात आले.
अपघातग्रस्त विमानाचा सांगाडा हनुमानगढ जिल्ह्यातील बहलोल नगर येथील एका घरावर कोसळला. या दुर्घटनेत तीन जणांचा मृत्यु झाला. भारतीय हवाई दलाने जीवितहानीबद्दल खेद व्यक्त केला असून मृतांच्या कुटुंबीयांप्रती शोकसंवेदना व्यक्त केल्या आहेत. तसेच अपघाताच्या नेमक्या कारणाचा तपास लावण्यासाठी चौकशी न्यायालय स्थापन करण्यात आले आहे.
S.Kakade/U.Kulkarni/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 123
आरोग्य आणि कुटुंब कल्याण मंत्रालय
भारतातील कोविड सक्रीय रुग्णसंख्या सध्या  इतकी असून, गेल्या 675 दिवसांतील ही सर्वात कमी संख्या
गेल्या 24 तासांत देशात 2,503 नव्या कोरोना बाधित रुग्णांची नोंद, गेल्या 680 दिवसांतील सर्वात कमी
भारताच्या समग्र कोविड-19 प्रतिबंधक लसीकरण मोहिमेत आतापर्यंत लसीच्या 180 कोटी 19 लाखांहून अधिक मात्रा देण्याचे काम पूर्ण
रोगमुक्ती दर सध्या 98.72% इतका
साप्ताहिक पॉझिटीव्हिटी दर सध्या 0.47% आहे
कोरोनामुक्तीवर वैशिष्ट्यपूर्णपणे विजय मिळवत, भारतात गेल्या 24 तासांत 2,503 नव्या कोरोना बाधित रुग्णांची नोंद झाली असून, गेल्या 680 दिवसांतील ही सर्वात कमी रूग्णसंख्या आहे
भारतातील कोविड सक्रीय रुग्णसंख्या सध्या 36,168 इतकी असून गेल्या 675 दिवसांतील ही सर्वात कमी संख्या आहे.देशातील कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.08% आहे.
परिणामी, भारतातील रोगमुक्ती दर आता 98.72% वर पोहोचला आहे.
गेल्या 24 तासांत 4,377 रुग्ण कोविड आजारातून बरे झाल्यामुळे,  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,24,41,449 झाली आहे.
गेल्या 24 तासांत देशात एकूण 5,32,232 कोविड चाचण्या करण्यात आल्या. देशात आतापर्यंत एकंदर 77 कोटी 90 लाखांहून अधिक  चाचण्या करण्यात आल्या आहेत.
देशभरात दररोजच्या आणि साप्ताहिक पॉझिटीव्हिटी दरात सातत्याने घट होत असून सध्या साप्ताहिक पॉझिटीव्हिटी दर 0.47% आणि दैनंदिन पॉझिटीव्हिटी दर 0.47%.इतका झाला आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार आतापर्यंत कोविड प्रतिबंधक लसीच्या 180 लाख 19 हजारांहून अधिक  मात्रा देण्यात आल्यामुळे,, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 180 कोटी 13 लाखांचा  टप्पा ओलांडला आहे.आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार देशभरात एकूण 2,10,99,040 सत्रांच्या आयोजनातून हे उद्दिष्ट साध्य करण्यात आले
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,02,647
|
|
2nd Dose
|
|
99,84,784
|
|
Precaution Dose
|
|
43,11,566
|
|
FLWs
|
|
1st Dose
|
|
1,84,11,505
|
|
2nd Dose
|
|
1,74,77,757
|
|
Precaution Dose
|
|
65,65,248
|
|
Age Group 15-18 years
|
|
1st Dose
|
|
5,58,92,605
|
|
2nd Dose
|
|
3,38,83,880
|
|
Age Group 18-44 years
|
|
1st Dose
|
|
55,33,47,902
|
|
2nd Dose
|
|
45,54,94,388
|
|
Age Group 45-59 years
|
|
1st Dose
|
|
20,25,37,734
|
|
2nd Dose
|
|
18,28,01,487
|
|
Over 60 years
|
|
1st Dose
|
|
12,65,93,557
|
|
2nd Dose
|
|
11,38,50,979
|
|
Precaution Dose
|
|
1,03,89,740
|
|
Precaution Dose
|
|
2,12,66,554
|
|
Total
|
|
1,80,19,45,779
पंतप्रधान कार्यालय
पंतप्रधान नरेंद्र मोदी 23 सप्टेंबर 2023 रोजी नवी दिल्ली येथे ‘आंतरराष्ट्रीय विधीज्ञ परिषद 2023’ चे करणार उद्घाटन
देशात प्रथमच आंतरराष्ट्रीय विधीज्ञ परिषदेचे आयोजन
‘न्याय वितरण प्रणालीपुढील उदयोन्मुख आव्हाने’ संकल्पनेवर होणार परिषद
नवी दिल्ली, 22 सप्टेंबर 2023
पंतप्रधान नरेंद्र मोदी 23 सप्टेंबर 2023 रोजी सकाळी 10 वाजता विज्ञान भवन, नवी दिल्ली येथे ‘आंतरराष्ट्रीय विधीज्ञ परिषद 2023’ चे उद्घाटन करतील. पंतप्रधान या परिषदेला मार्गदर्शनही करतील.
23-24 सप्टेंबर, 2023 रोजी होणाऱ्या या आंतरराष्ट्रीय वकील परिषद 2023 चे आयोजन बार कौन्सिल ऑफ इंडिया ने केले आहे. ‘न्याय वितरण प्रणाली पुढील उदयोन्मुख आव्हाने’ ही या परिषदेची संकल्पना आहे. राष्ट्रीय आणि आंतरराष्ट्रीय दृष्ट्या महत्त्वाच्या विविध कायदे विषयक मुद्द्यांवर अर्थपूर्ण संवाद आणि चर्चा, कल्पना आणि अनुभवांची देवाणघेवाण वाढवणे आणि कायदेविषयक मुद्यांवर आंतरराष्ट्रीय सहकार्य आणि सामंजस्य मजबूत करण्यासाठी व्यासपीठ उपलब्ध करून देणे, हे या परिषदेचे उद्दिष्ट आहे. देशात प्रथमच आयोजित होत असलेल्या या परिषदेत, कायदे क्षेत्रातील नवीन घडामोडी आणि पद्धती, सीमापार खटल्यांपुढील आव्हाने, कायदे विषयक तंत्रज्ञान, पर्यावरण कायदा आदी विषयांवर चर्चा होणार आहे.
या परिषदेत देशातील नामवंत न्यायाधीश, विधी क्षेत्रातील व्यावसायिक, आणि जागतिक पातळीवरील कायदे तज्ञ सहभागी होतील.
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
भारताच्या जी-20 परिषदेच्या अध्यक्षस्थानाच्या औचित्याने पंतप्रधान 8 नोव्हेंबर रोजी प्रतीकचिन्ह, संकल्पना आणि संकेतस्थळाचे अनावरण करणार
प्रतीकचिन्ह , संकल्पना आणि संकेतस्थळामधून भारताचा संदेश आणि जगासाठी सर्वोत्कृष्ट प्राधान्याचे प्रतिबिंब अवतरणार
जी-20 अध्यक्षता , भारताला आंतरराष्ट्रीय दृष्टया महत्त्वाच्या मुद्यांवर जागतिक कार्यक्रमात योगदान देण्याची संधी देते
जी-20 परिषदेच्या अध्यक्षतेदरम्यान भारतभर विविध ठिकाणी वेगवेगळ्या 32 क्षेत्रांच्या अंतर्गत सुमारे 200 बैठका आयोजित होणार आहेत
नवी दिल्ली, 7 नोव्हेंबर 2022
भारताच्या जी-20 परिषदेच्या अध्यक्षस्थानाचे औचित्य साधून पंतप्रधान नरेंद्र मोदी, उद्या 8 नोव्हेंबर रोजी दुपारी साडे चार वाजता, प्रतीकचिन्ह , संकल्पना आणि संकेतस्थळाचे दूरदृश्य प्रणालीच्या माध्यमातून अनावरण करणार आहेत.
पंतप्रधानांच्या दूरदृष्टीने मार्गक्रमण करत भारताचे परराष्ट्र धोरण जागतिक स्तरावर नेतृत्वाची भूमिका पार पाडण्यासाठी विकसित होत आहे. या दृष्टीने एक महत्त्वपूर्ण पाऊल म्हणून 1 डिसेंबर, 2022 पासून भारत जी-20 परिषदेचे अध्यक्षपद भूषवण्यासाठी सज्ज होत आहे. जी-20 परिषदेचे अध्यक्षपद, भारताला आंतरराष्ट्रीय दृष्टया महत्त्वाच्या मुद्यांवर जागतिक कार्यक्रमात योगदान देण्याची अद्वितीय संधी प्रदान करते. याचे प्रतीकचिन्ह, संकल्पना आणि संकेतस्थळामधून भारताचा संदेश आणि जगासाठी सर्वोत्कृष्ट प्राधान्याचे प्रतिबिंब अधोरेखित केले जाईल.
जी-20 हे आंतरराष्ट्रीय आर्थिक सहकार्याचे प्रमुख व्यासपीठ आहे जे जागतिक एकूण राष्ट्रीय उत्पन्नाच्या  सुमारे 85% उत्पन्नाचे, जागतिक व्यापाराच्या 75% पेक्षा जास्त आणि जगाच्या लोकसंख्येच्या सुमारे दोन तृतीयांश लोकसंख्येचे प्रतिनिधित्व करते. जी-20 परिषदेच्या अध्यक्षतेदरम्यान भारतभर विविध ठिकाणी वेगवेगळ्या 32 क्षेत्रांच्या अंतर्गत सुमारे 200 बैठका आयोजित होणार आहेत. पुढील वर्षी होणारी जी-20 शिखर परिषद, भारताद्वारे आयोजित केल्या जाणाऱ्या सर्वोच्च आंतरराष्ट्रीय संमेलनांपैकी एक असेल.
Jaydevi PS/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(